Harry Angping

Si Harry Angping (namundag 12 Enero 1952) sarong Filipinong politiko na datring myembro kan Kamara de Representante kan Filipinas. Siya dati man na chairman kan Philippine Sports Commission.

Karera sa politika
Si Angping dating nagsirbe bilang myembro kan House of Representatives of the Philippines representado an ika-3ng distrito kan siyudad nin Manila poon 1998 abot 2004. Kan siya nagdalagan sa 1998 asin 2001 na eleksyon, an saiyang pagka-syudadano pigkwestyon kan saiyang mga karibal sa politika na soboot bako siyang syudadanong Filipino, alagad an Comelec nagpabor sa saiya. Nagdalagan sa irarom kan Koalisyon ng Nagkakaisang Pilipino, siya nagkampanya na makasikwit kan pwesto bilang Kongresista sa eleksyon kan Mayo 2004 sa saiyang ikatolong termino alagad siya nag'atras a pabor kan saiyang agom na si Maria Zenaida Benedicto Angpin.

Sa pagkapresidente ni Gloria Macapagal Arroyo, siya nagsirbe bilang special envoy sa China para turismo asin paginvertir.

Siya nagdalagan sa dati niyang pwesto bilang Kongresista representado an ika-3ng distrito nin Manila kan 2016, alagad siya nadaog kan kalaban na si Yul Servo Nieto.

Administrasyon sa isports
Si Angping iyo an dating presidente kan Amateur Softball Association of the Philippines. Siya man sinasabi na sarong suportador ni Art Macapagal na nagdalagan laban ki Peping Cojuangco para sa pagkapamayo kan Philippine Olympic Committee (POC) kan 2008. Si Cojuangco naelehir bilang presidente kan POC sa eleksyon.

Siya nanombrahan ni Presidente Gloria Macapagal Arroyo biolang ika-8ng chairman kan Philippine Sports Commission (PSC) kan Enero 2009.

Kan 2013, si Angping asin si Edmund Montanes, presidente kan Philcare Manpower Services, sarong kompanyang janitoryal, nasa'ngatan kargong graft sa Sandiganbayan sa soboot pagsapakatan kan duwa sa pagkontrata nin 80 personahe na mayo nag'agi sa publikong pagbidding asin mayong autorisasyon hale sa hunta kan PSC. Kan Desyembre 2018, sinda napawa'ran-sala kan Sandiganbayan.

Toltolan

Kategorya:Mga Buruhay
Kategorya:Mga 1952 na kamundagan
Kategorya:Mga Chairperson kan Philippine Sports Commission
Kategorya:Mga Ika-21ng siglong mga Filipinong pol;itiko
Kategorya:Mga Fiiipnong may dugong Tsino
Kategorya:Mga persnahe sa administrasyon Arroyo
Kategorya:Mga Myembro sa Kamara de Representasnte nin Filipinas re presentado an Manila